टायलर ओलिवेरा

टायलर ओलिवेरा (Tyler Oliveira, जन्म: ६ जनवरी २००० ई॰ सन् / पौष शुक्ल द्वादशी, संवत् २०५६) एक चर्चित अमरीकी यूट्यूब निर्माता हैं, जिन्होंने अपने अंकीय कार्यकाल की शुरुआत चुनौती-आधारित चलचित्रों (विडियो) से की। प्रारम्भिक समय में उनके चलचित्र में साहसिक कार्य, सामाजिक प्रयोग, तथा व्यक्तिगत सीमाओं की परीक्षा लेने वाले विषयों की प्रधानता रही। इन चलचित्रों में उन्होंने दर्शकों को चौंकाने वाले कार्यों के माध्यम से आकर्षित किया, जैसे कि १०० घण्टे तक एक स्थान पर रहना, या अत्यधिक असुविधाजनक परिस्थितियों में जीवन बिताना।

समय के साथ ओलिवेरा ने अपनी शैली में परिवर्तन किया और उन्होंने सड़क-साक्षात्कार आधारित पत्रकारिता को अपनाया। इस शैली में वे आम नागरिकों से सार्वजनिक स्थलों पर संवाद करते हैं, और सामाजिक, राजनीतिक, या सांस्कृतिक विषयों पर उनकी प्रतिक्रियाएँ रिकॉर्ड करते हैं। इस परिवर्तन के साथ उनके चैनल की विषयवस्तु अधिक विवादास्पद और सामाजिक रूप से संवेदनशील हो गई।

उनके कुछ चर्चित चलचित्र में कनाडा में मादक द्रव्यों की अपराधमुक्ति पर आधारित दस्तावेज़ीकरण सम्मिलित है, जिसमें उन्होंने स्थानीय नागरिकों, अधिकारियों और प्रभावित व्यक्तियों से संवाद किया। इसी प्रकार, उन्होंने स्प्रिंगफ़ील्ड नगर में पालतू पशु-भक्षण की झूठी अफ़वाह को भी उजागर किया, जिसमें उन्होंने स्थानीय जनों से इस विषय पर प्रतिक्रिया ली और अफ़वाह के स्रोतों की पड़ताल की।

हालाँकि, ओलिवेरा की कार्यशैली को लेकर अनेक बार आलोचना भी हुई है। उन पर आरोप लगे हैं कि उन्होंने कई बार बिना स्पष्ट अनुमति के साक्षात्कार रिकॉर्ड किए, और प्रतिभागियों की बातों को सन्दर्भ से हटाकर प्रस्तुत किया। इसके अतिरिक्त, उन पर यह भी आरोप है कि उन्होंने भ्रामक जानकारी फैलायी, जिससे दर्शकों में भ्रम उत्पन्न हुआ और सामाजिक धारणाओं पर नकारात्मक प्रभाव पड़ा।

उनकी आलोचना विशेष रूप से तब बढ़ी जब उन्होंने संवेदनशील विषयों पर बिना पर्याप्त शोध या सन्तुलित दृष्टिकोण के चलचित्र बनाए। कई पत्रकारों और सामाजिक कार्यकर्ताओं ने उनकी कार्यशैली को गैर-पेशेवर, अधूरी जानकारी पर आधारित, तथा नैतिक दृष्टि से आपत्तिजनक बताया।

सन् २०२५ में कर्नाटक के गुमटापुरा ग्राम में आयोजित गोरेहब्बा नामक पारम्परिक उत्सव (एक ऐसा उत्सव जिसमें दीपावली के बाद ग्रामवासी एक-दूसरे पर गोबर फेंकते हैं) में भाग लेकर उसका दस्तावेज़ीकरण प्रकाशित किया।https://www.indiatoday.in/world/story/us-youtuber-tyler-oliveira-under-fire-india-cow-dung-festival-video-not-racist-defence-2808880-2025-10-27 उनके प्रकाशित चलचित्र में उत्सव की दृश्यभूमि, स्थानीय सहभागियों के साथ संवाद और उनके स्वयं के टिप्पणियाँ सम्मिलित थीं, जिनके कुछ भागों ने दर्शकों में तीव्र प्रतिक्रिया उत्पन्न की।https://www.hindustantimes.com/world-news/us-news/who-is-tyler-oliveira-us-youtuber-under-fire-after-filming-dung-flinging-ritual-in-remote-indian-village-101761528340589.html सामाजिक माध्यम और समाचार-माध्यमों पर कई आलेखों ने उनके प्रस्तुतिकरण को सांस्कृतिक सन्दर्भ से अलग कर दिया गया तथा भ्रामक बताया, और कुछ स्थानों पर उपयोगकर्त्ताओं ने उनके व्यवहार को परम्परा के प्रति अनादरपूर्ण करार दिया।https://www.thedailyjagran.com/world/i-am-sorry-india-us-youtuber-tyler-oliveira-offers-sarcastic-apology-after-defaming-karnatakas-gorehabba-festival-as-poop-throwing-tradition-video-10276175 विवाद के बढ़ने पर ओलिवेरा ने कुछ सार्वजनिक बयानों तथा क्षमा के स्वर प्रदर्शित किये, जिनका वायरलिंग और प्रतिक्रिया-चक्र आगे भी चर्चा का विषय बना।https://www.indiatimes.com/trending/tyler-oliveira-says-im-sorry-india-amid-backlash-over-cow-dung-festival-video-heres-why-people-are-demanding-his-arrest/articleshow/124843981.html इस घटनाक्रम ने अन्तर्राष्ट्रीय दर्शनीय-उत्पादन में सांस्कृतिक संवेदनशीलता, सहमति-आधारित साक्षात्कार तथा संचार नैतिकता पर नई बहस को जन्म दिया।https://www.news18.com/explainers/who-is-tyler-oliveira-and-why-is-he-facing-severe-backlash-from-indians-9662865.html

 सन्दर्भ 

 बाहरी कड़ियाँ 
टायलर ओलिवेरा का यूट्यूब प्रसारण-चैनल
श्रेणी:जीवित लोग
श्रेणी:2000 में जन्मे लोग